Document ID: 31998D0385

Odločba Komisije
z dne 13. maja 1998
o pravilih za izvedbo Direktive Sveta 95/64/ES o statističnih poročilih glede prevoza blaga in potnikov po morju
(notificirana pod dokumentarno številko K(1998) 1275)
(Besedilo velja za EGP)
(98/385/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 95/64/ES z dne 8. decembra 1995 o statističnih poročilih glede prevoza blaga in potnikov po morju [1], in zlasti členov 4, 10 in 12 direktive,
ker bi bilo treba državam članicam zagotoviti odstopanja, da se jim omogoči prilagoditev njihovih nacionalnih statističnih sistemov zahtevam Direktive 95/64/ES;
ker mora Komisija sestaviti seznam pristanišč, šifriranih in razvrščenih po državi in morskem obalnem območju;
ker je treba spremeniti vsebino prilog k navedeni direktivi;
ker so ukrepi, predvideni s to odločbo, v skladu z mnenjem Odbora za statistični program, ustanovljenega na podlagi Sklepa 89/382/EGS, Euratom [2],
SPREJELA NASLEDNJO ODLOČBO:
Člen 1
1. Odstopanja, ki jih Komisija zagotovi državam članicam, so opredeljena v Prilogi I.
2. Odstopanja se uporabljajo za leta 1997, 1998 in 1999, razen nekaterih, opredeljenih v Prilogi I, ki se uporabljajo samo za leto 1997.
Člen 2
Seznam pristanišč, šifriranih in razvrščenih po državi in morskem obalnem območju, se nahaja v Prilogi II.
Člen 3
1. Priloge II, III, IV, V, VII in VIII Direktive 95/64/ES se spremenijo:
(1) Priloga II:
Številka 3, ki se nanaša na opombo pod črto 3, se vnese v stolpec "Tonaža" pri oznakah št. 30, 31, 32, 33 in 34.
(2) Priloga III:
Stavek z naslovom
"Nomenklatura blaga"
se nadomesti:
"Uporablja se tista nomenklatura blaga, ki sestoji iz 24 skupin blaga (prvi stolpec spodaj) in temelji na enotni nomenklaturi blaga za prometno statistiko (NST/R), dokler se Komisija po posvetovanju z državami članicami ne odloči, da jo nadomesti."
(3) Priloga IV:
Prvi odstavek besedila z naslovom
"Morska obalna območja"
se nadomesti:
"Uporablja se Geonomenklatura (državna nomenklatura za zunanjetrgovinsko statistiko Skupnosti in trgovinsko statistiko med državami članicami, prvotno izdelana z Uredbo Sveta (EGS) št. 1736/75 [1] UL L 183, 14.7.1975, str. 3., veljavna v letu, na katero se nanašajo podatki."
(4) Priloga V:
(a) prvi odstavek besedila z naslovom
"Država registracije plovil"
se nadomesti:
"Uporablja se Geonomenklatura (državna nomenklatura za zunanjetrgovinsko statistiko Skupnosti in trgovinsko statistiko med državami članicami, prvotno izdelana z Uredbo Sveta (EGS) št. 1736/75 [1] UL L 183, 14.7.1975, str. 3., veljavna v letu, na katero se nanašajo podatki, z naslednjima izjemama: oznaki 017 in 018 se uporabljata za Belgijo in Luksemburg;"
(b) na seznamu oznak: oznaki "0011 Francija" in "0012 Kerguelenovi otoki" se črtata; oznaki "0281 Norveška" in "0282 Norveška (NIS)" se vstavita za oznako "0112 Španija (Rebeca)"; oznaka "8902 Francosko antarktično ozemlje" se nadomesti s "Francosko antarktično ozemlje (vključno s Kerguelenovimi otoki)".
(5) Priloga VII:
V tabeli se številke v stolpcih "DWT" ponovijo v stolpcih "BT"; nižja mejna vrednost za razred "01" pod "BT" znaša "100".
(6) Priloga VIII:
(a) pod naslovom "ZBIRNI IN PODROBNI STATISTIČNI PODATKI podatki" se na koncu vsakega od prvih treh stavkov "F1" nadomesti z "F1 ali F2 ali F1 in F2";
(b) v tabeli "Zapis F1" se v stolpcu "Oblika oznake" podatek "enomestno število" pri spremenljivki "Tip plovila" nadomesti z "dvomestno število"; v stolpcu "Nomenklatura" in v zadnji vrstici tabele se črta "ali bruto tonaža";
(c) za tabelo "Zapis F1" se doda tabela "Zapis F2".
2. Nove različice Prilog II, III, IV, V, VII in VIII Direktive 95/64/ES se nadomestijo s Prilogo III k tej odločbi, ki vključuje spremembe iz odstavka 1 tega člena.
Člen 4
Ta odločba je naslovljena na države članice.
V Bruslju, 13. maja 1998

Labels: 12
8
15
19